section_heading: Glumačka postava i likovi
paragraph_text: Ezra Miller, Jason Momoa i Ray Fisher tumače Barryja Allena (Flasha), Arthura Curryja (Aquamana) i Victora Stonea (Cyborga) u kratkim nastupima koji služe kao uvod za film Liga pravde. Neil deGrasse Tyson, Soledad O'Brien, Anderson Cooper, Nancy Grace i Charlie Rose glume sami sebe. Jena Malone dobila je ulogu kao znanstvenica u S.T.A.R. laboratorijima, ali njezina uloga izrezana je u kino verziji filma skupa s likovima iz filma Čovjek od čelika Coburna Gossa kao oca Leonea i Josepha Cranforda kao Petea Rossa; njihovi likovi pojavljuju se u produženom izdanju filma za kućno kino.<ref> Također u produženoj verziji filma Jon Stewart ima cameo ulogu. Kako bi se uspostavila veza između filmova, Chris Pine se na fotografiji s Dianom Prince pojavljuje kao Steve Trevor kojeg je utjelovio u filmu Wonder Woman.